У Вікіпедыі ёсць артыкулы пра іншых асоб з прозвішчам Плішкава.

**Караліна Плішкава** (афіцыйна пасля замужжа — **Грдлічкава**, чэшск.: Karolína Plíšková; чэшск.: Hrdličková; нар. 21 сакавіка 1992(1992-03-21)[…], Лоўні[d], Чэхаславакія) — чэшская прафесійная тэнісістка, былая першая ракетка свету ў адзіночным разрадзе; фіналістка двух турніраў Вялікага шлема ў адзіночным разрадзе (Адкрыты чэмпіянат ЗША-2016, Уімблдан-2021); пераможца 21 турніру WTA (з іх 16 у адзіночным разрадзе); трохразовая ўладальніца Кубка Федэрацыі (2015—2016, 2018) у складзе нацыянальнай зборнай Чэхіі; пераможца аднаго юніёрскага турніру Вялікага шлема ў адзіночным разрадзе (Адкрыты чэмпіянат Аўстраліі-2010).

Агульная інфармацыя
-------------------

Караліна — адна з дзвюх дачок Радэка Плішка і Марціны Плішкавай; яе сястру-блізніцу завуць Крысціна.

Абедзве сястры прафесійна гуляюць у тэніс, Караліна ўпершыню прыйшла на корт у чатыры гады. Цяпер чэшка трэніруецца ў адным з пражскіх тэнісных клубаў.

Спартыўная кар’ера
------------------

### Пачатак кар’еры

Караліна і Крысціна Плішкавы ў 2012 годзе
У маі 2007 года ва ўзросце 15 гадоў Караліна дэбютавала ў WTA-туры, згуляўшы на хатнім для сябе турніры ў Празе. У красавіку 2008 года яна здабыла першую перамогу на турніры ITF. У канцы таго ж месяца Плішкава ізноў згуляла на турніры ў Празе і змагла абыйграць Алісію Молік і Каю Канэпі, дайшоўшы да чвэрцьфіналу, дзе яна прайграла Вікторыі Азаранка. За 2009 год чэшская тэнісістка змагла выйграць два тытулы на 25-тысячніках ITF. У студзені 2010 года выйграла адзіночныя юніёрскія спаборніцтвы Адкрытага чэмпіянату Аўстраліі. У тым сезоне яна змагла выйграць яшчэ адзін 25-тысячнік ITF і адзін турнір з прызавым фондам 50 000 долараў. У 2011 годзе яна перамагла на двух 25-тысячніках у адзіночным і двух у парным разрадзе сумесна з сястрой-блізніцай Крысцінай. Таксама чэшкі ў жніўні таго года змаглі выйграць парны трафей на 100-тысячніку ў Ванкуверы.

За 2012 год Плішкава выйграла два адзіночных і тры парных 25-тысячнікі ITF. У маі таго года яна ўпершыню згуляла ў асноўнай сетцы турніру серыі Вялікага шлема, прайшоўшы кваліфікацыйны адбор Адкрытага чэмпіянату Францыі. У першым раўндзе 20-гадовай чэшцы дасталася ў суперніцы восьмая ракетка свету на той момант Марыён Барталі. Больш знакамітая францужанка выйграла з лікам 6-3, 6-3. Таксама праз тры раўнды кваліфікацыі Караліна прабілася на Уімблданскі турнір, дзе ў першым раўндзе саступіла Слоан Стывенс.

На Адкрытым чэмпіянаце Аўстраліі 2013 года Караліна выбыла ў першым жа раўндзе. На пачатку сакавіка чэшка змагла выйграць першы тытул WTA. Адбылося гэта на турніры ў Куала-Лумпуры, дзе ў фінале яна абыйграла Бетані Матэк-Сандс 1-6, 7-5, 6-3. Пасля гэтага поспеху Плішкава ўвайшла ў топ-100 сусветнай жаночай класіфікацыі. У красавіку на турніры ў Катавіцах яна дайшла да 1/4 фіналу. На Адкрытым чэмпіянаце Францыі прайграла ў першым раўндзе, а на Уімблданскім турніры на старце перайграла 16-ю ў свеце Надзею Пятрову і прайшла ў стадыю другога раўнда. На Адкрытым чэмпіянаце ЗША Плішкава ізноў прайграла ў першым раўндзе. У верасні яна выйграла 50-тысячнік ITF у Кітаі, а ў кастрычніку ў пары з сястрой Крысцінай выйграла турнір WTA ў Лінцы.

### 2014—2015 (перамога ў Кубку Федэрацыі і дэбют у топ-10)

Караліна на Адкрытым чэмпіянаце Францыі 2015 года
На Аўстралійскім чэмпіянаце 2014 года Плішкава выйшла ў другі раўнд. Пасля яго трапіла ў фінал на турніры ў Патаі, але саступіла ў барацьбе за тытул Кацярыне Макаравай 3-6, 6-7(7). У красавіку яна выходзіць у чвэрцьфінал у Мантэрэі і паўфінал у Куала-Лумпуры. У маі Караліна выйшла ў яшчэ адзін чвэрцьфінал у Празе, а на турніры ў Нюрнбергу змагла выйсці ў фінал і абыйграць у чвэрцьфінале тэнісістку з топ-10 — Анжаліку Кербер (7-6(5), 6-4). У фінале яна саступіла прадстаўніцы Канады Эжэні Бушар. У парным розыгрышы турніру ў Нюрнбергу яна выйграла галоўны прыз, выступаючы ў альянсе з Міхаэлай Крайчак. На Адкрытым чэмпіянаце Францыі чэшка ў другім раўндзе прайграла № 3 у свеце Агнешцы Радваньскай. На Уімблданскім турніры на той жа стадыі яна саступіла Сабіне Лісіцкі.

У ліпені 2014 года на турніры ў Бадгастайне яна выйшла ў чвэрцьфінал, а ў парных спаборніцтвах у дуэце з сястрой Крысцінай заваявала галоўны трафей. Праз тыдзень на турніры ў Стамбуле яна ізноў прайшла ў 1/4 фіналу. На Адкрытым чэмпіянаце ЗША ў матчы другога раўнда Караліне ўдалося перайграць 9-ю ракетку свету Ану Іванавіч і ўпершыню прайсці ў трэці раўнд турніру Вялікага шлема. У верасні на турніры ў Ганконгу Плішкава дайшла да абодвух фіналаў. У адзіночным разрадзе яна саступіла ў вырашальным матчы першай сеянай на турніры Сабіне Лісіцкі, а ў парным сумесна з сястрой змагла заваяваць тытул. Праз тыдзень ёй пакарыўся галоўны трафей турніру ў Сеуле. У фінале была пераможана Варвара Лепчанка з лікам 6-3, 6-7(5), 6-2. Яшчэ адзін тытул яна выйграла ў лістападзе, абыйграўшы ў фінале турніру ў Лінцы Камілу Джорджы. Па выніках 2014 года яна заняла 24-е месца ў сусветным рэйтынгу.

У студзені 2015 года Плішкава выйшла ў фінал турніру ў Сіднеі, абыйграўшы сярод іншых 9-ю ракетку свету Анжаліку Кербер. У вырашальным матчы яна саступіла суайчынніцы Петры Квітавай на двух тай-брэйках. На Аўстралійскім чэмпіянаце Караліна ўпершыню трапіла ў трэці раўнд, дзе прайграла расіянцы Кацярыне Макаравай. У лютым Плішкава згуляла першыя матчы за зборную Чэхіі ў розыгрышы Кубка Федэрацыі. У тым жа месяцы яна выйшла ў 1/2 фіналу турніру ў Антверпене, а затым упершыню ў кар’еры дайшла да фіналу на турніры серыі Прэм’ер 5. Адбылося гэта ў Дубаі, дзе для дасягнення поспеху яна абыйграла Анастасію Паўлючэнкаву, Барбару Стрыцаву, Ану Іванавіч, Луцыю Шафаржаву і Гарбінье Мугурусу. У выніковым матчы таго турніру ёй супрацьстаяла першы нумар пасеву Сімона Халеп, якая змагла абыйграць Плішкаву 6-4, 7-6(4). Лютаўскія вынікі дазволілі чэшцы трапіць у топ-20 жаночай класіфікацыі. На сакавіцкіх супертурнірах у Індыян-Уэлсе і Маямі яна выйшла ў чацвёрты раўнд і чвэрцьфінал. У першых лічбах мая, абыйграўшы суайчынніцу Луцыю Градэцкую 4-6, 7-5, 6-3 у фінале турніру ў Празе, Плішкава заваявала чацвёрты ў сваёй кар’еры адзіночны тытул WTA.

На Ралан Гарос 2015 года ў другім раўндзе Караліна нечакана прайграла 100-й у свеце Крысціне-Андрэе Міту. У чэрвені на травяным турніры ў Бірмінгеме яна выйшла ў фінал, абыйграўшы на шляху да яго 9-ю ў свеце Карлу Суарэс Навара (у 1/4 фіналу). У барацьбе за галоўны прыз яна прайграла яшчэ адной прадстаўніцы топ-10 Анжаліцы Кербер. На галоўным турніры сезона на траве — Уімблдане Плішкава ў другім раўндзе прайграла Како Вандэвегэ. Перайшоўшы ў жніўні на хард, чэшка выйшла ў фінал турніру ў Стэнфардзе, але ізноў прайграла ў вырашальным матчы Анжаліцы Кербер. Нягледзячы на паражэнне, Плішкава, дзякуючы набраным рэйтынгавым ачкам, упершыню ў кар’еры трапіла ў першую дзясятку, заняўшы 8-е месца. Напярэдадні Адкрытага чэмпіянату ЗША выйшла ў 1/4 фіналу турніру ў Нью-Хейвене. На апошнім у сезоне турніры Вялікага шлема Караліна ўжо ў першым раўндзе прайграла тэнісістцы з другой сотні — Ганне Тацішвілі.

У верасні 2015 года, спачатку ў Токіа, а затым ва Ухані, Плішкава выходзіць у чвэрцьфінал. У кастрычніку на турніры ў Цяньцзіні яна праходзіць у паўфінал. У канцоўцы сезона ёй удаецца выйсці ў фінал турніру Трафей эліты WTA, дзе Плішкава саступіла Вінус Уільямс, а затым унесці значны ўнёсак у агульную перамогу зборнай Чэхіі над Расіяй у розыгрышы Кубка Федэрацыі. Караліна змагла выйграць адну з дзвюх адзіночных сустрэчаў, а сумесна са Стрыцавай перамагла яшчэ і ў парнай, і такім чынам фінал завяршыўся агульнай перамогай чэшскіх тэнісістак з лікам 3-2. Паспяховы для сябе сезон Плішкава завяршыла ў адным кроку ад першай дзясяткі, заняўшы 11-ю пазіцыю ў рэйтынгу.

### 2016—2017 (фінал у ЗША і № 1 у свеце)

Плішкава на Адкрытым чэмпіянаце ЗША 2016 года
У студзені 2016 года Плішкава выйшла ў чвэрцьфінал турніру ў Сіднеі. На Адкрытым чэмпіянаце Аўстраліі-2016 яна прайшла ў трэці раўнд, дзе прайграла другі год запар Кацярыне Макаравай. У парным розыгрышы яна змагла ўпершыню выйсці ў паўфінал турніру Вялікага шлема, выступіўшы ў дуэце з Юліяй Гёргес. У лютым Караліна дапамагла зборнай Чэхіі абыйграць у 1/4 фіналу Кубка Федэрацыі каманду Румыніі. Плішкава выйграла ўсе свае матчы (два ў адзіночках і адзін у парах), абыйграўшы, у тым ліку, № 3 у свеце Сімону Халеп.

У сакавіку на турніры вышэйшай катэгорыі Прэм’ер у Індыян-Уэлсе Караліна выйшла ў паўфінал, дзе прайграла Вікторыі Азаранка. У парным розыгрышы яна здолела дайсці да фіналу ў альянсе з Юліяй Гёргес. У красавіку Плішкава паўдзельнічала ў перамозе Чэхіі над Швейцарыяй у паўфінале Кубка Федэрацыі. Перайшоўшы на грунт, яна выйшла ў 1/4 фіналу ў Штутгарце, а затым у 1/2 фіналу ў Празе.

У чэрвені на травяным турніры ў Нотынгеме чэшская тэнісістка заваявала свой пяты адзіночны тытул у асноўным туры. У фінале яна перайграла амерыканку Алісан Рыск — 7-6(8), 7-5. На наступным турніры ў Бірмінгеме Караліна таксама ўзяла пяты тытул WTA, але ўжо ў парным разрадзе, раздзяліўшы свой поспех з Барбарай Стрыцавай. Перад Уімблданам яна змагла згуляць яшчэ ў адзіночным фінале ў Істбарне, дзе прайграла Дамініцы Цыбулкавай — 5-7, 3-6. На Уімблданскім турніры яна лепш за ўсё згуляла ў парах, дайграўшы да паўфіналу ў альянсе з Гёргес (у адзіночках выбыла ў другім раўндзе).

У жніўні Плішкава набрала добрую форму і выдала серыю з 10 перамог запар. Яна змагла стаць пераможцай турніру серыі Прэм’ер 5 у Цынцынаці. На шляху да тытула Караліна абыйграла адразу трох прадстаўніц топ-10: у 1/4 фіналу Святлану Кузняцову, у 1/2 фіналу Гарбінью Мугурусу, а ў фінале з лікам 6-3, 6-1 другую ракетку свету Анжаліку Кербер. Далей было выдатнае выступленне на Адкрытым чэмпіянаце ЗША. Плішкава змагла выйсці ў свой першы фінал на Вялікім шлеме, абыйграўшы для гэтага ў паўфінале лідарку сусветнага рэйтынгу Серэну Уільямс. У фінале яна не здолела дабіцца перамогі над Анжалікай Кербер. Плішкава стала першай чэшскай тэнісісткай у фінале адзіночных спаборніцтваў у ЗША з 1993 года. Гэты рэзультат дазволіў Караліне падняцца на 6-ю пазіцыю сусветнага рэйтынгу.



Гісторыя выступлення Караліны Плішкавай на Адкрытым чэмпіянаце ЗША 2016 года

|  |  |  |  |
| --- | --- | --- | --- |
| **Стадыя** | **Суперніца *(пасеў)*** | **Рэйтынг** | **Лік** |
| 1 раўнд | Злучаныя Штаты Амерыкі Сафія Кенін *(WC)* | 243 | 6-4 6-3 |
| 2 раўнд | Парагвай Мансерат Гансалес *(Q)* | 192 | 6-1 7-5 |
| 3 раўнд | Расія Анастасія Паўлючэнкава *(17)* | 18 | 6-2 6-4 |
| 4 раўнд | Злучаныя Штаты Амерыкі Вінус Уільямс *(6)* | 6 | 6-3 7-5 |
| 1/4 | Харватыя Ана Конюх | 92 | 6-2 6-2 |
| 1/2 | Злучаныя Штаты Амерыкі Серэна Уільямс *(1)* | 1 | 6-2 7-6(5) |
| Фінал | Германія Анжаліка Кербер *(2)* | 2 | 3-6 6-4 4-6 |

Восенню рэзультаты Плішкавай былі больш сціплымі, найлепшым дасягненнем на шляху да Выніковага турніру стаў выхад у трэці раўнд на Прэм’ер-турніры ў Пекіне, дзе Караліна прайграла брытанцы Яхане Конце. Напрыканцы кастрычніка яна прыняла ўдзел у Выніковым турніры WTA ў Сінгапуры. На групавым этапе — два паражэнні (ад Кузняцовай і Радваньскай) і адна перамога над Гарбінье Мугурусай (6-2, 6-7, 7-5). Такім чынам Караліна не прайшла ў паўфінал. Па выніках сезона яна заняла 6-е месца рэйтынгу, а ў парным рэйтынгу дасягнула найвышэйшай для сябе 11-й пазіцыі. У самым канцы сезона Плішкава згуляла ў фінале Кубка Федэрацыі супраць зборнай Францыі. На грунце яна перамагла Крысціну Младэнавіч у зацяжным і цяжкім матчы (6-3, 4-6, 16-14) і прайграла Каралін Гарсіі ў трох сэтах. У вырашальнай парнай сустрэчы ў дуэце са Стрыцавай яна змагла перайграць гэтых жа суперніц у іншай пары з лікам 7-5, 7-5, што дазволіла Чэхіі стаць уладальніцай Кубка ў 10-ы раз і 3-і раз запар.

Сезон 2017 года Караліна Плішкава пачала надзвычай паспяхова. На 19 лютага ў яе было 15 перамог пры адным паражэнні. На першым для сябе турніры ў Брысбене яна заваявала галоўны прыз, на шляху абыйграўшы такіх моцных суперніц як Эліна Світоліна, Раберта Вінчы і Юлія Пуцінцава. Плішкава заваявала тытул, упэўнена абыйграўшы ў фінале Алізэ Карнэ з Францыі — 6-0, 6-3. На Адкрытым чэмпіянаце Аўстраліі яна ўпершыню дайшла да 1/4 фіналу, абыйграўшы ў тым ліку Алену Астапенка і Дар’ю Гаўрылаву. У барацьбе за паўфінал харватка Мір’яна Лучыч-Бароні нанесла паражэнне чэшцы — 4-6, 6-3, 4-6. Поспехі Караліны ў студзені паднялі яе ў рэйтынгу WTA з шостага да трэцяга месца, на той момант яна саступала толькі Серэне Уільямс і Анжаліцы Кербер.

У лютым пасля выступлення ў Аўстраліі Караліна дапамагла зборнай Чэхіі супраць зборнай Іспаніі ў 1/4 Кубка Федэрацыі — две перамогі і абедзве ў двух сэтах, уключаючы перамогу над Гарбінье Мугурусай — 6-2, 6-2. Пераможная серыя Плішкавай працягнулася на Прэм’ер-турніры ў Досе. Плішкава выйшла ў фінал, перамогшы на шляху трох тэнісістак, уключаючы Гарсію з Францыі і № 3 у свеце Цыбулкаву (славачку — у трох сэтах). У фінале чэшка перамагла Караліну Вазняцкі з Даніі, якой раней тры разы прайграла. Лік — 6-3, 6-4. Гэта быў восьмы тытул WTA ў кар’еры Караліны і ўжо другі прэм’ер-тытул за паўтары месяцы ў 2017 годзе. Караліна да канца лютага заняла другое месца ў Чэмпіёнскай гонцы WTA за 2017 год, пацясніўшы на трэцяе месца Вінус Уільямс са ЗША і саступаючы толькі Серэне Уільямс.

У сакавіку Плішкава добра згуляла на супер-турніры ў Індыян-Уэлсе, прайшоўшы ў паўфінал. На шляху яна здабыла чатыры перамогі, у тым ліку — над чэмпіёнкай Алімпійскіх гульняў у Рыа-дэ-Жанэйра Монікай Пуіг і іспанкай Гарбінье Мугурусай. Расіянка Святлана Кузняцова ў 1/2 фінала перамагла чэшку ў двух тай-брэйках 6-7(5), 6-7(2). На наступным турніры вышэйшай катэгорыі ў Маямі Плішкава таксама змагла выйсці ў паўфінал. Былі пераможаны Мэдысан Брэнгл, Юлія Пуцінцава, Барбара Стрыцава і Мір’яна Лючыч-Бароні. Караліна Вазняцкі з Даніі спыніла пераможную серыю Плішкавай у 1/2 фіналу.

Грунтовую частку сезона Плішкава пачала з чвэрцьфіналу ў Штутгарце. На 1 мая яна працягнула лідзіраваць у Чэмпіёнскай гонцы WTA, апярэджваючы Вазняцкі і брытанку Кантуі, займаючы 3-е месца ў агульным рэйтынгу. У маі яна ізноў дасягнула чвэрцьфіналу на турніры серыі Прэм’ер 5 у Рыме. На Адкрытым чэмпіянаце Францыі Караліна ўпершыню змагла прайсці ў паўфінал, у якім не змагла саўладаць з Халеп. У чэрвені яна выйграла турнір на траве ў Істбарне, абыйграўшы двух тэнісістак з топ-10 (у 1/4 фіналу Святлану Кузняцову і ў фінале Караліну Вазняцкі). Пасля трыумфу ў Істбарне 3 ліпеня Караліна Плішкава павярнула сябе лідарства ў Чэмпіёнскай гонцы-2017. На Уімблдане чэшка выступіла няўдала, выбыўшы ў другім раўндзе, аднак страты рэйтынгавых ачкоў у канкурэнтак дазволілі Плішкавай упершыню стаць першай ракеткай свету. Яна стала першай тэнісісткай, што выступае пад сцягам Чэхіі (Марціна Наўрацілава, якая родам з Чэхаславакіі, узначаліла рэйтынг у 1978 годзе, выступаючы пад сцягам ЗША). Таксама яна стала шостай з 23-х першых ракетак свету на той момант, хто падняўся на першую пазіцыю, не маючы перамог на турнірах Вялікага шлема.

У рангу першай ракеткі свету Плішкава змагла выйсці ў чвэрцьфінал у Таронта, паўфінал у Цынцынаці і чвэрцьфінал Адкрытага чэмпіянату ЗША. Пасля выступлення ў Нью-Ёрку яна саступіла першае месца рэйтынгу, прабыўшы на вяршыні 8 тыдняў. Восенню чэшская тэнісістка дасягнула чвэрцьфіналаў у Токіа і Ухані. На Выніковым турніры яна змагла выйсці ў паўфінал, выйграўшы два з трох матчаў у сваёй групе. Аднак у вырашальным матчы Караліна прайграла Вазняцкі. Па выніках сезона 2017 года яна заняла 4-е месца рэйтынгу.

### 2018—2020 (паўфінал у Аўстраліі і тытул у Рыме)

Сезон 2018 года Плішкава пачала з выхаду ў паўфінал у Брысбене, у якім прайграла Эліне Світолінай. На першым у годзе турніры Вялікага шлема Караліна ізноў, як і ў 2017 годзе, дайшла да чвэрцьфіналу, дзе саступіла Сімоне Халеп з Румыніі. Гэта паўтарэнне найлепшага рэзультату на кортах Мельбурна. У сярэдзіне лютага на турніры ў Дубаі чэшская спартсменка здолела дайсці да чвэрцьфіналу.

У сакавіку на буйным турніры ў Індыян-Уэлсе Плішкава выйшла ў чвэрцьфінал, у якім прайграла Наомі Осацы. На наступным падобным турніры ў Маямі яна таксама выйшла ў 1/4 фіналу, дзе саступіла ўжо Вікторыі Азаранка. У красавіку, абыйграўшы Анжаліку Кербер, яна дапамагла Чэхіі выйсці ў фінал Кубка Федэрацыі. Затым Плішкава выйграла першы ў сезоне турнір, абыйграўшы ў фінале ў Штутгарце амерыканку Како Вандэвегэ — 7-6(2), 6-4. У маі на турніры вышэйшай катэгорыі Прэм’ер у Мадрыдзе Плішкава абыйграла ў трэцім раўндзе Слоан Стывенс (№ 9 у свеце), а затым у чвэрцьфінале выбіла першую ракетку свету Сімону Халеп — 6-4, 6-3, прайшоўшы ў паўфінал. На Ралан Гарос яна прайграла ў трэцім раўндзе.

У чэрвені Плішкава выйшла ў чвэрцьфінал у Істбарне, а на Уімблданскім турніры ўпершыню згуляла на стадыі чацвёртага раўнда. На Адкрытым чэмпіянаце ЗША яна дайшла да чвэрцьфіналу, прайграўшы ў ім Серэне Уільямс. У верасні Караліна змагла ўзяць другі тытул у сезоне, стаўшы пераможцай турніру ў Токіа. У вырашальным матчы яна змагла перайграць № 7 у свеце Наомі Осаку з лікам 6-4, 6-4. У кастрычніку Плішкава згуляла ў фінале турніру Цяньцзіні, у якім упусціла перамогу, прайграўшы Каралін Гарсіі — 6-7(7), 3-6. Трапіўшы па выніках сезона на Выніковы турнір, Плішкава ў сваёй групе абыйграла Вазняцкі і Квітаву і выйшла ў паўфінал з другога месца ў групе, прапусціўшы на першае Світоліну. У 1/2 фіналу чэшка не справілася з амерыканкай Слоан Стывенс. Выніковай пазіцыяй у рэйтынгу 2018 года стала 8-е месца.

На першым студзеньскім тыдні сезона 2019 года Плішкава здолела заваяваць трафей у Брысбене, дзе ўжо перамагала ў 2017 годзе. У вырашальным матчы, у трох сэтах, яна абыйграла ўкраінскую тэнісістку Лесю Цурэнка. 23 студзеня ў чвэрцьфінале Адкрытага чэмпіянату Аўстраліі Караліна Плішкава абыйграла Серэну Уільямс, адыграўшыся з ліку 1:5 ў вырашальным сэце пры тым, што суперніца мела 4 матчболы. Ужо на наступны дзень у паўфінале Караліна саступіла японскай тэнісістцы Наомі Осацы. Гэта быў першы паўфінал чэшкі на турніры Вялікага шлема ў Аўстраліі і пасля турніру яна змагла вярнуцца ў топ-5 жаночага рэйтынгу. У лютым на турніры ў Дубаі яна дайграла да чвэрцьфіналу, дзе прайграла Се Шувэй. У сакавіку на прэстыжным турніры ў Індыян-Уэлсе яна таксама дайшла да чвэрцьфіналу, дзе саступіла швейцарцы Беліндзе Бенчыч. Наступны турнір вышэйшай катэгорыі Прэм’ер у Маямі прынёс Караліне выхад у фінал, у які яна трапіла пасля выйгрышу ў паўфінале ў трэцяй ракеткі свету Сімоны Халеп (7-5, 6-1). У фінале 30 сакавіка яна згуляла супраць аўстралійкі Эшлі Барці, але прайграла ёй з лікам 6-7(1), 3-6.

Галоўным дасягненнем у грунтовай частцы сезона стала перамога Плішкавай на турніры серыі Прэм’ер 5 у Рыме. Яна змагла цудоўна выступіць на турніры, здабыўшы пяць перамог і абыйграўшы ў фінале брытанку Яхану Конту — 6-3, 6-4. Перамога ў Рыме прынесла Плішкавай выдатны ўзлёт у рэйтынгу. З сёмага месца яна зараз паднялася на другое месца ў свеце, але пасля трэцяга раўнда на Ралан Гарос апусцілася на трэцяе. Наступны тытул Караліна выйграла ў чэрвені на траве ў Істбарне, перайграўшы ў вырашальных матчах № 4 у свеце Кікі Бертэнс (6-1, 6-2) і № 5 Анжаліку Кербер (6-1, 6-4). На Уімблдане яна другі год запар дайграла да чацвёртага раўнда.

У жніўні на звязцы турніраў Прэм’ер 5 у Таронта і Цынцынаці Плішкава дайграла да чвэрцьфіналу. На Адкрытым чэмпіянаце ЗША 2019 года яна прайграла ў чацвёртым раўндзе брытанцы Яхане Конце ў трох сэтах. З верасня Плішкава ізноў паднялася на другое месца ў свеце. У гэтым статусе яна выйграла турнір у Чжэнчжоу, узяўшы ў фінале рэванш за паражэнне на Ралан Гарос у Петры Марціч (6-3, 6-2). Гэтая перамога стала 15-й у кар’еры тэнісісткі на адзіночных турнірах WTA. На Выніковым турніры Караліна ў сваёй групе абыйграла Сімону Халеп і здабыла перамогу на адмове Б’янкі Андрэеску ад працягу сустрэчы, але прайграла Эліне Світолінай. Трэці год запар чэшская тэнісістка выйшла ў паўфінал, дзе гэтым разам у рангу другой ракеткі свету трапіла на першую — Эшлі Барці, прайграўшы аўстралійцы ў трох сэтах. Па выніках сезона Плішкава змагла захаваць другую пазіцыю.

2020 год Плішкава пачала з перамогі на турніры ў Брысбене, дзе яна першынствавала ў трэці раз у кар’еры і другі раз запар. У фінале яна сустракалася з амерыканкай Мэдысан Кіз і перайграла яе ў трох сэтах (6-4, 4-6, 7-5). На Аўстралійскім чэмпіянаце яна выбыла ў трэцім раўндзе, пацярпеўшы паражэнне ад расіянкі Анастасіі Паўлючэнкавай. У лютым яна максімум змагла выйсці ў чвэрцьфінал у Дубаі і трэці раўнд у Досе. Пасля аднаўлення сезона ў жніўні яна выступіла на Адкрытым чэмпіянаце ЗША, але прайграла там ужо ў другім раўндзе.

Выніковае месца ў рэйтынгу WTA паводле гадоў
--------------------------------------------

|  |  |  |
| --- | --- | --- |
| **Год** | **Адзіночнырэйтынг** | **Парнырэйтынг** |
| 2022 | 32 | 329 |
| 2021 | 4 | 124 |
| 2020 | 6 | 86 |
| 2019 | **2** | 96 |
| 2018 | 8 | 208 |
| 2017 | 4 | 414 |
| 2016 | 6 | **11** |
| 2015 | 11 | 46 |
| 2014 | 24 | 46 |
| 2013 | 67 | 77 |
| 2012 | 120 | 102 |
| 2011 | 159 | 130 |
| 2010 | 203 | 364 |
| 2009 | 228 |  |
| 2008 | 427 | 818 |
| 2007 | 860 | 917 |
| 2006 | 1 168 |  |
|

Паводле звестак з афіцыйнага сайта WTA.

Выступленні на турнірах
-----------------------



Выступленні ў адзіночным разрадзе

### Фіналы турніраў Вялікага шлема ў адзіночным разрадзе (2)

#### Паражэнні (2)

|  |  |  |  |  |  |
| --- | --- | --- | --- | --- | --- |
| **№** | **Год** | **Турнір** | **Пакрыццё** | **Суперніца ў фінале** | **Лік** |
| 1. | 2016 | Адкрыты чэмпіянат ЗША | Хард | Германія Анжаліка Кербер | 3-6 6-4 4-6 |
| 2. | 2021 | Уімблдан | Трава | Аўстралія Эшлі Барці | 3-6 7-6(4) 3-6 |

### Фіналы Выніковых турніраў WTA ў адзіночным разрадзе (1)

#### Паражэнні (1)

|  |  |  |  |  |  |
| --- | --- | --- | --- | --- | --- |
| **№** | **Год** | **Турнір** | **Пакрыццё** | **Суперніца ў фінале** | **Лік** |
| 1. | 2015 | Трафей эліты WTA | Хард(i) | Злучаныя Штаты Амерыкі Вінус Уільямс | 5-7 6-7(6) |

### Фіналы турніраў WTA ў адзіночным разрадзе (32)

#### Перамогі (16)

| Легенда: |
| --- |
| Турніры Вялікага шлема (0\*) |
| Алімпіяда (0) |
| Выніковы турнір WTA (0) |
| Трафей эліты WTA (0) |
| Premier Mandatory / WTA 1000 Mandatory (0) |
| Premier 5 / WTA 1000 (2) |
| Premier / WTA 500 (9+1) |
| International / WTA 250 (5+4) |

| Тытулы папакрыццях | Тытулы па месцыправядзенняматчаў турніру |
| --- | --- |
| Хард (10+2\*) | Зал (3+1) |
| Грунт (3+2) |
| Трава (3+1) | Адкрытае паветра (13+4) |
| Дыван (0) |

\* колькасць перамог у адзіночным разрадзе + колькасць перамог у парным разрадзе.

|  |  |  |  |  |  |
| --- | --- | --- | --- | --- | --- |
| **№** | **Дата** | **Турнір** | **Пакрыццё** | **Суперніца ў фінале** | **Лік** |
| 1. | 3 сакавіка 2013 | Куала-Лумпур, Малайзія | Хард | Злучаныя Штаты Амерыкі Бетані Матэк-Сандс | 1-6 7-5 6-3 |
| 2. | 21 верасня 2014 | Сеул, Паўднёвая Карэя | Хард | Злучаныя Штаты Амерыкі Варвара Лепчанка | 6-3 6-7(5) 6-2 |
| 3. | 12 кастрычніка 2014 | Лінц, Аўстрыя | Хард(i) | Італія Каміла Джорджы | 6-7(4) 6-3 7-6(4) |
| 4. | 2 мая 2015 | Прага, Чэхія | Грунт | Чэхія Луцыя Градэцкая | 4-6 7-5 6-3 |
| 5. | 12 чэрвеня 2016 | Нотынгем, Вялікабрытанія | Трава | Злучаныя Штаты Амерыкі Алісан Рыск | 7-6(8) 7-5 |
| 6. | 21 жніўня 2016 | Цынцынаці, ЗША | Хард | Германія Анжаліка Кербер | 6-3 6-1 |
| 7. | 7 студзеня 2017 | Брысбен, Аўстралія | Хард | Францыя Алізэ Карнэ | 6-0 6-3 |
| 8. | 18 лютага 2017 | Доха, Катар | Хард | Данія Караліна Вазняцкі | 6-3 6-4 |
| 9. | 1 ліпеня 2017 | Істбарн, Вялікабрытанія | Трава | Данія Караліна Вазняцкі | 6-4 6-4 |
| 10. | 29 красавіка 2018 | Штутгарт, Германія | Грунт(i) | Злучаныя Штаты Амерыкі Како Вандэвегэ | 7-6(2) 6-4 |
| 11. | 23 верасня 2018 | Токіа, Японія | Хард | Японія Наомі Осака | 6-4 6-4 |
| 12. | 6 студзеня 2019 | Брысбен, Аўстралія (2) | Хард | Украіна Леся Цурэнка | 4-6 7-5 6-2 |
| 13. | 19 мая 2019 | Рым, Італія | Грунт | Вялікабрытанія Яхана Конта | 6-3 6-4 |
| 14. | 29 чэрвеня 2019 | Істбарн, Вялікабрытанія (2) | Трава | Германія Анжаліка Кербер | 6-1 6-4 |
| 15. | 15 верасня 2019 | Чжэнчжоу, Кітай | Хард | Харватыя Петра Марціч | 6-3 6-2 |
| 16. | 12 студзеня 2020 | Брысбен, Аўстралія (3) | Хард | Злучаныя Штаты Амерыкі Мэдысан Кіз | 6-4 4-6 7-5 |

#### Паражэнні (16)

|  |  |  |  |  |  |
| --- | --- | --- | --- | --- | --- |
| **№** | **Дата** | **Турнір** | **Пакрыццё** | **Суперніца ў фінале** | **Лік** |
| 1. | 2 лютага 2014 | Патая, Тайланд | Хард | Расія Кацярына Макарава | 3-6 6-7(7) |
| 2. | 24 мая 2014 | Нюрнберг, Германія | Грунт | Канада Эжэні Бушар | 2-6 6-4 3-6 |
| 3. | 14 верасня 2014 | Ганконг | Хард | Германія Сабіна Лісіцкі | 5-7 3-6 |
| 4. | 16 студзеня 2015 | Сідней, Аўстралія | Хард | Чэхія Петра Квітава | 6-7(5) 6-7(6) |
| 5. | 21 лютага 2015 | Дубай, ААЭ | Хард | Румынія Сімона Халеп | 4-6 6-7(4) |
| 6. | 21 чэрвеня 2015 | Бірмінгем, Вялікабрытанія | Трава | Германія Анжаліка Кербер | 7-6(5) 3-6 6-7(4) |
| 7. | 9 жніўня 2015 | Станфард, ЗША | Хард | Германія Анжаліка Кербер | 3-6 7-5 4-6 |
| 8. | 8 лістапада 2015 | Трафей эліты WTA | Хард(i) | Злучаныя Штаты Амерыкі Вінус Уільямс | 5-7 6-7(6) |
| 9. | 25 чэрвеня 2016 | Істбарн, Вялікабрытанія | Трава | Славакія Дамініка Цыбулкава | 5-7 3-6 |
| 10. | 10 верасня 2016 | Адкрыты чэмпіянат ЗША | Хард | Германія Анжаліка Кербер | 3-6 6-4 4-6 |
| 11. | 14 кастрычніка 2018 | Цяньцзінь, Кітай | Хард | Францыя Каралін Гарсія | 6-7(7) 3-6 |
| 12. | 30 сакавіка 2019 | Маямі, ЗША | Хард | Аўстралія Эшлі Барці | 6-7(1) 3-6 |
| 13. | 21 верасня 2020 | Рым, Італія | Грунт | Румынія Сімона Халеп | 0-6 1-2 — *адмова* |
| 14. | 16 мая 2021 | Рым, Італія (2) | Грунт | Польшча Іга Свёнтак | 0-6 0-6 |
| 15. | 10 ліпеня 2021 | Уімблдан | Трава | Аўстралія Эшлі Барці | 3-6 7-6(4) 3-6 |
| 16. | 15 жніўня 2021 | Манрэаль, Канада | Хард | Італія Каміла Джорджы | 3-6 5-7 |

### Фіналы турніраў ITF у адзіночным разрадзе (16)

#### Перамогі (10)

| Легенда: |
| --- |
| WTA 125 (0\*) |
| 100.000 USD (0+1) |
| 75.000 USD (0) |
| 50.000 USD (2) |
| 25.000 USD (7+5) |
| 10.000 USD (1) |

| Тытулы папакрыццях | Тытулы па месцыправядзенняматчаў турніру |
| --- | --- |
| Хард (4+4\*) | Зал (3+3) |
| Грунт (2+1) |
| Трава (0) | Адкрытае паветра (7+3) |
| Дыван (4+1) |

\* колькасць перамог у адзіночным разрадзе + колькасць перамог у парным разрадзе.

|  |  |  |  |  |  |
| --- | --- | --- | --- | --- | --- |
| **№** | **Дата** | **Турнір** | **Пакрыццё** | **Суперніца ў фінале** | **Лік** |
| 1. | 20 красавіка 2008 | Бол, Харватыя | Грунт | Францыя Фларанс Арынг | 6-4 7-5 |
| 2. | 31 мая 2009 | Градо, Італія | Грунт | Германія Юлія Шруф | 7-6(2) 7-5 |
| 3. | 13 верасня 2009 | Нота, Японія | Дыван | Японія Сіха Хісамацу | 3-6 7-6(2) 7-6(9) |
| 4. | 2 мая 2010 | Гіфу, Японія | Хард | Кітай Сунь Шэнань | 6-3 3-6 6-3 |
| 5. | 24 кастрычніка 2010 | Глазга, Вялікабрытанія | Хард(i) | Грэцыя Эйрыні Геаргату | 3-6 6-0 6-3 |
| 6. | 23 кастрычніка 2011 | Макінахара, Японія | Дыван | Японія Эрыка Сэма | 6-7(5) 6-2 6-0 |
| 7. | 30 кастрычніка 2011 | Хамамацу, Японія | Дыван | Японія Дзюнры Намігата | 6-2 7-6(4) |
| 8. | 5 лютага 2012 | Грэнобль, Францыя | Хард(i) | Чэхія Крысціна Плішкава | 7-6(11) 7-6(6) |
| 9. | 18 лістапада 2012 | Завада  (англ.) (бел. Польшча | Дыван(i) | Харватыя Ана Урліч | 6-3 6-2 |
| 10. | 15 верасня 2013 | Санья, Кітай | Хард | Кітай Чжэн Сайсай | 6-3 6-4 |

#### Паражэнні (6)

|  |  |  |  |  |  |
| --- | --- | --- | --- | --- | --- |
| **№** | **Дата** | **Турнір** | **Пакрыццё** | **Суперніца ў фінале** | **Лік** |
| 1. | 16 мая 2010 | Курумэ, Японія | Дыван | Чэхія Крысціна Плішкава | 7-5 2-6 0-6 |
| 2. | 5 чэрвеня 2011 | Пршэраў, Чэхія | Грунт | Венгрыя Рэка-Луца Яні | 0-6 3-6 |
| 3. | 17 ліпеня 2011 | Дармштат, Германія | Грунт | Люксембург Мэндзі Мінела | 6-7(5) 2-6 |
| 4. | 20 лістапада 2011 | Браціслава, Славакія | Хард(i) | Украіна Леся Цурэнка | 5-7 3-6 |
| 5. | 4 снежня 2011 | Вендрынэ  (англ.) (бел. Чэхія | Хард(i) | Швейцарыя Амра Садзікавіч | 7-5 1-6 6-7(5) |
| 6. | 8 чэрвеня 2013 | Нотынгем, Вялікабрытанія | Трава | Харватыя Петра Марціч | 3-6 3-6 |


Выступленні ў парным разрадзе

### Фіналы турніраў WTA ў парным разрадзе (7)

#### Перамогі (5)

|  |  |  |  |  |  |  |
| --- | --- | --- | --- | --- | --- | --- |
| **№** | **Дата** | **Турнір** | **Пакрыццё** | **Партнёрка** | **Суперніцы ў фінале** | **Лік** |
| 1. | 13 кастрычніка 2013 | Лінц, Аўстрыя | Хард(i) | Чэхія Крысціна Плішкава | Канада Габрыэла Даброўскі  Польшча Аліцыя Расольская | 7-6(6) 6-4 |
| 2. | 24 мая 2014 | Нюрнберг, Германія | Грунт | Нідэрланды Міхаэла Крайчак | Румынія Ралука АларуІзраіль Шахар Пеер | 6-0 4-6 [10-6] |
| 3. | 13 ліпеня 2014 | Бадгастайн, Аўстрыя | Грунт | Чэхія Крысціна Плішкава | Славакія Андрэя КлепачІспанія Марыя Тэрэса Тора Флор | 4-6 6-3 [10-6] |
| 4. | 14 верасня 2014 | Ганконг | Хард | Чэхія Крысціна Плішкава | Аўстрыя Патрыцыя Майр-АхлайтнерАўстралія Арына Радыёнава | 6-2 2-6 [12-10] |
| 5. | 19 чэрвеня 2016 | Бірмінгем, Вялікабрытанія | Трава | Чэхія Барбара Стрыцава | Злучаныя Штаты Амерыкі Ваня КінгРасія Ала Кудраўцава | 6-3 7-6(1) |

#### Паражэнні (2)

|  |  |  |  |  |  |  |
| --- | --- | --- | --- | --- | --- | --- |
| **№** | **Дата** | **Турнір** | **Пакрыццё** | **Партнёрка** | **Суперніцы ў фінале** | **Лік** |
| 1. | 14 ліпеня 2013 | Палерма, Італія | Грунт | Чэхія Крысціна Плішкава | Францыя Крысціна Младэнавіч  Польшча Катажына Пітэр | 1-6 7-5 [8-10] |
| 2. | 19 сакавіка 2016 | Індыян-Уэлс, ЗША | Хард | Германія Юлія Гёргес | Злучаныя Штаты Амерыкі Како ВандэвегэЗлучаныя Штаты Амерыкі Бетані Матэк-Сандс | 6-4 4-6 [6-10] |

### Фіналы турніраў ITF у парным разрадзе (12)

#### Перамогі (6)

|  |  |  |  |  |  |  |
| --- | --- | --- | --- | --- | --- | --- |
| **№** | **Дата** | **Турнір** | **Пакрыццё** | **Партнёрка** | **Суперніцы ў фінале** | **Лік** |
| 1. | 13 лютага 2011 | Ранча-Міраж, ЗША | Хард | Чэхія Крысціна Плішкава | Расія Надзея ГуськоваПольшча Сандра Занеўская | 6-7(6) 6-1 [10-5] |
| 2. | 5 чэрвеня 2011 | Пршэраў, Чэхія | Грунт | Чэхія Кацярына Крамперава | Украіна Людміла КічанокУкраіна Надзея Кічанок | 6-3 6-4 |
| 3. | 7 жніўня 2011 | Ванкувер, Канада | Хард | Чэхія Крысціна Плішкава | Злучаныя Штаты Амерыкі Джэймі ХэмптанТайланд Напаван Летчывакан | 5-7 6-2 [10-2] |
| 4. | 28 студзеня 2012 | Андрэзье-Бутэон  (англ.) (бел. Францыя | Хард(i) | Чэхія Крысціна Плішкава | Францыя Жулі КуэнЧэхія Ева Грдзінава | 6-4 4-6 [10-5] |
| 5. | 4 лютага 2012 | Грэнобль, Францыя | Хард(i) | Чэхія Крысціна Плішкава | Украіна Валянціна ІвахненкаУкраіна Марына Занеўская | 6-1 6-3 |
| 6. | 18 лістапада 2012 | Завада  (англ.) (бел. Польшча | Дыван(i) | Чэхія Крысціна Плішкава | Германія Крысціна БаруаАўстрыя Сандра Клеменшыц | 6-3 6-1 |

#### Паражэнні (6)

|  |  |  |  |  |  |  |
| --- | --- | --- | --- | --- | --- | --- |
| **№** | **Дата** | **Турнір** | **Пакрыццё** | **Партнёрка** | **Суперніцы ў фінале** | **Лік** |
| 1. | 16 мая 2010 | Курумэ, Японія | Дыван | Чэхія Крысціна Плішкава | Кітай Сунь ШэнаньКітай Сюй Іфань | 0-6 3-6 |
| 2. | 17 ліпеня 2011 | Дармштат, Германія | Грунт | Чэхія Гана Бірнерава | Расія Натэла ДзаламідзэГерманія Ганна Цая | 5-7 6-2 [6-10] |
| 3. | 6 лістапада 2011 | Тайбэй, Тайвань | Хард(i) | Чэхія Крысціна Плішкава | Тайвань Чжань ЮнжаньКітай Чжэн Цзэ | 6-7(5) 7-5 [5-10] |
| 4. | 19 лістапада 2011 | Браціслава, Славакія | Хард(i) | Чэхія Крысціна Плішкава | Вялікабрытанія Наомі БроўдзіФранцыя Крысціна Младэнавіч | 7-5 4-6 [2-10] |
| 5. | 23 верасня 2012 | Шрусберы, Вялікабрытанія | Хард(i) | Чэхія Крысціна Плішкава | Сербія Весна ДоланцШвейцарыя Штэфані Фёгелэ | 1-6 7-6(3) [13-15] |
| 6. | 30 лістапада 2012 | Дубай, ААЭ | Хард | Чэхія Ева Грдзінава | Італія Марыя Алена КамерынРасія Вера Душэвіна | 5-7 3-6 |


Выступленні ў камандных турнірах

### Фіналы камандных турніраў (3)

#### Перамогі (3)

|  |  |  |  |  |  |
| --- | --- | --- | --- | --- | --- |
| **№** | **Год** | **Турнір** | **Каманда** | **Супернік у фінале** | **Лік** |
| 1. | 2015 | Кубак Федэрацыі | **Чэхія Чэхія** П.Квітава, К.Плішкава, Б.Стрыцава | Расія Расія А.Паўлючэнкава, М.Шарапава, А.Весніна | **3-2** |
| 2. | 2016 | Кубак Федэрацыі (2) | **Чэхія Чэхія** П.Квітава, К.Плішкава, Б.Стрыцава | Францыя Францыя К.Гарсія, А.Карнэ, К.Младэнавіч | **3-2** |
| 3. | 2018 | Кубак Федэрацыі (3) | **Чэхія Чэхія** Не гуляла ў фінале | Злучаныя Штаты Амерыкі ЗША С.Кенін, Д.Колінз, Н.Меліхар, А.Рыск | **3-0** |

Гісторыя выступленняў на турнірах
---------------------------------

*Станам на 14 лістапада 2022 года*

*Для таго, каб прадухіліць блытаніну і падвойванне ліку, інфармацыя ў гэтай табліцы карэктуецца толькі па сканчэнні ўдзелу там дадзенага гульца.*



Адзіночныя турніры

| Турнір | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 | Вынік | В/П закар’еру |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Турніры Вялікага шлема** |
| Адкрыты чэмпіянат Аўстраліі | - | К | К | 1Р | 2Р | 3Р | 3Р | 1/4 | 1/4 | 1/2 | 3Р | 3Р | - | **0 / 9** | 22-9 |
| Адкрыты чэмпіянат Францыі | - | К | 1Р | 1Р | 2Р | 2Р | 1Р | 1/2 | 3Р | 3Р | 2Р | 2Р | 2Р | **0 / 11** | 14-11 |
| Уімблданскі турнір | К | - | 1Р | 2Р | 2Р | 2Р | 2Р | 2Р | 4Р | 4Р | НП | Ф | 2Р | **0 / 10** | 18-10 |
| Адкрыты чэмпіянат ЗША | К | К | К | 1Р | 3Р | 1Р | Ф | 1/4 | 1/4 | 4Р | 2Р | 1/4 | 1/4 | **0 / 10** | 28-10 |
| Вынік | 0 / 0 | 0 / 0 | 0 / 2 | 0 / 4 | 0 / 4 | 0 / 4 | 0 / 4 | 0 / 4 | 0 / 4 | 0 / 4 | 0 / 3 | 0 / 4 | 0 / 3 | **0 / 40** |  |
| В/П у сезоне | 0-0 | 0-0 | 0-2 | 1-4 | 5-4 | 4-4 | 9-4 | 14-4 | 13-4 | 13-4 | 4-3 | 13-4 | 6-3 |  | **82-40** |
| **Алімпійскія гульні** |
| Алімпійскія гульні | Не праводзіўся | - | Не праводзіўся | - | Не праводзіўся | 3Р | НП | **0 / 1** | 2-1 |
| **Выніковыя турніры** |
| Выніковы турнір WTA | - | - | - | - | - | - | Група | 1/2 | 1/2 | 1/2 | НП | Група | - | **0 / 5** | 9-9 |
| Турнір чэмпіёнак / Трафей эліты | - | - | - | - | Група | Ф | - | - | - | - | Не праводзіўся | **0 / 2** | 3-2 |

**К** — пройгрыш у кваліфікацыйным турніры.

Гісторыя асабістых сустрэчаў
----------------------------



Адзіночныя турніры

| Суперніца | Усе сустрэчы | Фіналы |  |
| --- | --- | --- | --- |
| Чэхія Крысціна Плішкава | 0-1 | 0-0 | юніёрскія турніры |
| 5-4 | 1-1 | дарослыя турніры |

Крыніцы
-------

1. 1 2 3 4 5 6  WTA website<a href='https://wikidata.org/wiki/Track:Q14580067'></a>
2. 1 2 3 4  Czech National Authority Database Праверана 23 лістапада 2019.<a href='https://wikidata.org/wiki/Track:Q13550863'></a>
3. ↑  Olympedia — 2006. Праверана 3 жніўня 2021.<a href='https://wikidata.org/wiki/Track:Q95606922'></a>
4. ↑  Ranking Movers: Pliskova confirmed at summit as Konta and Muguruza enter top five **(нявызн.)**.  WTA (17 ліпеня 2017). Праверана 17 ліпеня 2017.
5. ↑  Плишкова в 3-м сете против Серены отыгралась с 1:5 и 4 матчболов и вышла в 1/2 финала Australian Open (руск.).  Sports.ru. Архівавана з першакрыніцы 23 студзеня 2019. Праверана 23 студзеня 2019.
6. ↑  *admin*. Karolina Pliskova (англ.).  WTA Tennis (16 ліпеня 2018). Праверана 26 лютага 2019.
7. 1 2 3  Пачала турнір з кваліфікацыйнага адбору.

Спасылкі
--------

|  |  |
| --- | --- |
| commons: | Караліна Плішкава на Вікісховішчы |

* Афіцыйны сайт сясцёр Плішкавых (чэшск.)
* 

---

* Профіль на сайце WTA Tour (англ.)
* Профіль на сайце ITF (англ.)
* Профіль на сайце Кубка Федэрацыі (англ.)

|  |  |
| --- | --- |
| ⚙️   У сацыяльных сетках | Facebook · X |
| Фота, відэа і аўдыё | Instagram |
| Тэматычныя сайты | ITF · ITF · Olympedia · Алімпійскі камітэт Чэхіі · Уімблдан |
| Слоўнікі і энцыклапедыі | Munzinger |
| Нарматыўны кантроль | GND: 125500777X · NKC: xx0219820 · VIAF: 2787151535366102890009 |

| Тэніс — першыя ракеткі свету (жанчыны, адзіночны разрад) |
| --- |
|  | 
* Крыс Эверт
* Іван Гулагонг-Коўлі
* Марціна Наўрацілава
* Трэйсі Осцін
* Штэфі Граф
* Моніка Селеш
* Аранча Санчэс-Вікарыа
* Марціна Хінгіс
* Ліндсей Дэвенпорт
* Джэніфер Капрыяці
* Вінус Уільямс
* Серэна Уільямс
* Кім Клейстэрс
* Жусцін Энэн
* Амелі Марэсмо
* Марыя Шарапава
* Ана Іванавіч
* Алена Янкавіч
* Дзінара Сафіна
* Каралін Вазняцкі
* Вікторыя Азаранка
* Анжаліка Кербер
* Караліна Плішкава
* Гарбінье Мугуруса
* Сімона Халеп
* Наомі Осака
* Эшлі Барці
* Іга Свёнтак

 |